Fótbóltsskúlin hevur til uppgávu at menna einstaka spælaran eftir egnum førleika og plássi á vøllinum. Tí hevur týdningarmesta uppgávan verið at samanseta eitt sterkt venjaratoymi, sum kann tryggja eina sera høga góðsku á venjingjunum. Komandi dagarnar koma vit at varpa ljós á venjararnar, ið standa við ábyrgdini av fótbóltsskúlanum. Vit kunnu nú avdúka at effovenjararnir hjá B36, Eyðun Klakstein og Jákup á Borg, verða gestavenjarar á fótbóltsskúlanum. Eyðun Klakstein er útbúgvin A-venjari. Hann hevur drúgvar royndir bæði sum leikari og venjari, og er í løtuni høvuðsvenjari hjá effoliðnum hjá B36. Jákup á Borg er við sínum 61 dystum fyri føroyska A-landsliðið og sínum 152 málum (føroyskt met) ið Effo-deildini ein sonn legenda í føroyskum fótbólti. Jákup er løtuni í ferð við at taka A-venjara útbúgving hjá FSF. Enn ber til at ogna sær eitt pláss, tó ræður um at kvika sær, tí fleiri tilmeldingar eru hvønn dagin, og tað eru bert 20 pláss í hvørjum aldursbólki. Komandi dagarnar fara vit at varpa ljós á enn fleiri gestavenjarar, røðarar og ikki minst venjaratoymið, ið kemur at virka allar dagarnar á fótbóltsskúlanum. Effo-venjarar á Pro Camp